Plažne radionice
2023-08-15, 2023-08-17, 2023-08-19, 2023-08-22, 2023-08-24, 2023-08-26
Plažne radionice
16. jul – 26. avgust
Topolica: utorak i subota 19.00 – 20.00h
Šušanj: četvrtak 19.00 – 20.00h
O autorkama:

Neda Popović je rođena 1988. godine u Baru gdje je završila osnovnu i srednju školu.
Osnovne strukovne studije na studijskom programu Primijenjena fotografija završila je na Visokoj tehničkoj školi strukovnih studija u Novom Sadu. Specijalističke studije Grafičkog dizajna završila je na Fakultetu likovnih umjetnosti na Cetinju.
Sa fotografijom i radom u tamnoj komori se upoznaje tokom srednje škole. Fotografija je postala, i ostala, polazna tačka njenog stvaralaštva, način na koji posmatra i doživljava stvari.
Sloboda i mogućnost da se iskoristi znanje iz različitih oblasti kako bi se došlo do realizacije zamišljenog doveli su je do sasvim novih načina izražavanja.
Crtežom i digitalnom ilustracijom intenzivnije se bavim prilikom rada na završnom ispitu. Tadašnji odabir teme je umnogome determinisao način na koji će se dalje izražavati i kretati kroz sopstvene vode unutrašnjosti.
Od 2020. godine osniva firmu pod nazivom „Morska luda“ koja objedinjuje njeno stvaralaštvo u jednu cjelinu.

Milena Vukoslavović Rođena je u Baru. Završila je Srednju likovnu školu „Petar Lubarda“ na Cetinju. Osnovne studije grafike na Fakultetu likovnih umjetnosti Cetinje završava 2013. godine, u klasi prof. Anke Burić. Bavi se crtežom, slikarstvom, zidnim slikarstvom i ilustracijom, a vodi i likovne radionice za djecu. Izlagala je na više kolektivnih izložbi u zemlji i inostranstvu. Svoje slikarske radove izlagala je samostalno u prostoru CKZ „Ribnica“ u Podgorici, na izložbi „Field Notes“ (zajedno sa Srđom Dragovićem), i na izložbi „Još slika iz današnje šetnje“ u Modernoj galeriji – Muzeji i galerije Podgorice (takođe sa Srđom Dragovićem) a kolektivno u okviru više grupnih izložbi i salona (Mali format: slike, crteži, objekti – Budva, 2021/2022; Hercegnovski zimski salon 2022; projekat „Vidim umjetnika – slutim bolje društvo“, ULUCG, Podgorica, 2022). Od skorijih projekata izdvajaju se umjetničke radionice u okviru pratećeg programa Festivala „Barski ljetopis“ u Baru, kao i umjetničko angažovanje u okviru međunarodnog projekta „Oni žive ‒ studentski životi otkriveni kroz kontekstualne umetničke prakse“, kojim rukovodi Dom kulture „Studentski grad“ iz Beograda, a koji organizuje Institut za savremenu umjetnost (ISU). Živi u Podgorici.

Veče sevdaha i mediteranskog pjevanja Gradski tamburaški orkestar Pljevlja
2023-08-15
Veče sevdaha i mediteranskog pjevanja
Gradski tamburaški orkestar Pljevlja
Stari grad Bar
21.00h

O orkestru Gradski tamburaški orkestar – Pljevlja, osnovan je 2010. godine, sa ciljem očuvanja bogate muzičke i tamburaške tradicije Pljevalja. Osnovali su ga ljubitelji i izvođači tamburaške muzike, kojima je tambura i ova vrsta muzike ljubav i hobi. Ideja za osnivanje Gradskog tamburaškog orkestra javila se tokom Evropskog tamburaškog kampa, koji je u Pljevljima bio održan 2009. godine.
Pedeset mladih tamburaša iz 15 evropskih država bili su u Pljevljima i u razgovoru sa ljudima koji vode tamburaški evropski kamp došli do ideje da bi trebalo da u Pljevljima postoji gradski orkestar, kako bi spojili nekadašnje iskustvo starih tamburaša i upotpunili sa novim stvarima koje sviraju mladi. Ubrzo zatim se formira Gradski tamburaški orkestar – Pljevlja čija je osnovna ideja vodilja bila sačuvati bogatu tamburašku tradiciju Pljevalja i muzičko nasljeđe Crne Gore.
Od osnivanja, pa do danas, Gradski tamburaški orkestar sarađivao je sa poznatim izvođačima među kojima izdvajamo Gorana Bregovića, Zorana Kalezića, Branku Šćepanović, Šukriju Serhatlića-Žutog, Zdravka Đuranovića kao i svjetski priznatu bluz pjevačicu Laurin Talese. Jedan su od rijetkih orkestara iz Crne Gore koji ima u svojoj biografiji upisan i nastup u Skopskoj Filharmoji, što je samo po sebi izuzetno priznanje za njihov dotadašnji rad. Članovi GTO Pljevlja ovog ljeta bili su dio Tamburaške filharmonije koju čine izvođači iz petnaest država, i produkcije sa preko 200 muzičara i članova mješovitog hora.
Trenutno u okviru orkestra nastupa 25 tamburaša svih uzrasta. U okviru orkestra postoji i Škola tambure koju pohađa petnaestak mladih Pljevljaka. Za 10 godina njihovog rada preko 200 mladih Pljevljaka je naučilo da svira žičane instrumente. Orkestar je, do sada, nastupao na mnogobrojnim festivalima i dobitnik je više nagrada za orkestarsko sviranje, kao i nagrada za soliste koji nastupaju u orkestru. Nagrade koje bi, ovom prilikom izdvojili su 3. nagrada Danku Petriću u kategoriji solista na festivalu ,,Bisernica Janike Blaža”.
Tu je i nagrada za umjetnički izraz na Svjetskom tamburica festu. Na Internacionalnom festivalu tamburaških orkestara ,,Dr Sabro Šabanović” u Bijelom Polju nagrađeni su kao najbolji tamburaški orkestar u Crnoj Gori. Orkestar je dobitnik nagrade “20 novembar” Opstine Pljevlja. Osnivači su Festivala tamburaške muzike, 2010.god., koji je već prerastao u tradicionalni, a prepoznat je i kao jedan od prestižnih festivala u Crnoj Gori i regionu. Gradski tamburaški orkestar Pljevlja član je i Evropskog tamburaškog saveza, kao i Svjetske tamburaške asocijacije.

Književno veče Balša Brković „AURORA“, roman
2023-08-16
Književno veče
Balša Brković
„AURORA“, roman
Plato ispred Dvorca kralja Nikole
21.00h

Novi roman Balše Brkovića „Aurora” objavljen je u izdanju izdavačke kuće „Nova knjiga“ iz Podgorice.
Recenzent Aleksandar Bečanović ističe da upravo „Aurora“ po mnogo čemu predstavlja vrhunac autorove romaneskne avanture.
Podsjećajući na njegove prethodne romane „Privatna galerija“, „Paranoja u Podgorici“ i „Plaža Imelde Markos“, Bečanović opaža da su motivi, teme, detalji, koji su prisutni u njima, već doživjeli izuzetan stepen kreativne realizacije, a ovdje dodatno stilizovani i obogaćeni… „Zbog čega ’Aurora’ može da funkcioniše, čak i u nekom naknadnom osvrtu, kao tačka u kojoj se briljantno sustiču glavne autorske preokupacije, dok je prepoznatljiva piščeva narativna pozicija – koja majstorski spaja ’lakoću’ pripovijedanja i ozbiljnost izvučenih poenti – još zrelija i preciznija“, naglašava Bečanović.
„Brković čitaoce vodi na uzbudljivo putovanje u prošlost koja se desila ili u onu prošlost koja je mogla da se desi“, ističe Bečanović i dodaje da „autor kao pouzdan vodič koristi narativne strategije koje kao da je preuzeo iz posebno inspirativnih šahovskih partija. Slikovito i filmično opisane scene, autentični karakteri, originalni i interesantni dijalozi, lijepa naracija, uz strast prema šahu i fudbalu, jednako i umjetnosti, ali i vanvremenske likove poput Tina Ujevića, Radovana Zogovića, Milovana Đilasa, šahiste Bore Kostića, mitropolita Dožića, pa i niz drugih, stvarnih ili izmaštanih, doprinose kreiranju duha i atmosfere Podgorice tokom tridesetih godina prošlog vijeka.
Da bi ispričao priču ponekad moraš da vidiš i više nego što ima u slici. Kad gledaš, vidiš ono što obasja svjetlost, a ništa ne znaš o onome ispod svjetlosti…, prva je rečenica Balše Brkovića u romanu „Aurora“, nakon koje kreće voz i traka se odmotava…

Mural/ in progress David Husić
2023-08-16, 2023-08-23
bARS
Mural/ in progress David Husić,
akademski slikar
Uže gradsko jezgro, 26. jul, 2 avgust, 9 avgust, 16 avgust, 23 avgust
***

Program „bARS“ u okviru Barskog ljetopisa 2023. predviđa jednu novinu u lokalnim okvirima. Riječ je o izradi murala sa motivima likova šest poznatih Barana iz sedamdesetih i osamdesetih godina, na umjetnički način, daleko od kiča i banalnosti kojim samouki akteri „ulične umjetnosti“ često obasipaju. Umjetničke forme u vidu murala sve češće krase javne površine gradova, ima ih od Ulcinja do Nikšića, od Beograda do Njujorka, i osim što su zaštitni znakovi grada, imaju i turistički potencijal. Murale u Baru oslikaće akademski umjetnik David Husić. Nakon završetka posljednjeg murala biće štampana prigodna knjižica, svojevrsni post-katalog koji će ispratiti sam čin kreativnog rada.
Likovni umjetnik David Husić (1989) završio je osnovnu školu u Baru, a potom Srednju likovnu na Cetinju. U prijestonici Crne Gore diplomirao je slikarstvo na Fakultetu likovnih umjetnosti Cetinje 2015. godine, u klasi profesora Dragana Karadžića, a potom specijalizirao slikarstvo u klasi profesora Ratka Odalovića. Radio je kao ilustrator u NVO „Planeta znanja” u saradnji sa IDJ-om, a njegov rad na dva murala u Baru izazivao je značajnu pažnju medija.
Učesnik je više kolektivnih izložbi, kao i likovnih kolonija, a publici se predsatvio i specifičnom samostalnom izložbom „Antifraktal”. Živi i stvara u Baru.

Predstava za djecu „Bajka o elektricitetu“
2023-08-17
Predstava za djecu „Bajka o elektricitetu“
Nikšićko pozorište
Ljetnja scena Doma kulture
21.30h

Dramatizacija, adaptacija i režija: Milo Vučinić, po tekstu Milene Bogavac
Scenografija i kostim: Vesna Sušić
Muzika: Sara Mićunović i Luka Jovanović
Asistent reditelja i video-dizajn: Matija Jovanović
Glume: Nikola Vasiljević, Matija Memedović, Kristijan Blečić, Maja Stojanović i Milica Kekić. Producentkinja na projektu: Milica Burić.

Riječ reditelja:

„Tekst Minje Bogavac polazišno koristimo da biografske činjenice života slavnog naučnika Nikole Tesle, ali i fikciju i žanrovsku razigranost teksta upregnemo u službu stava koji nam je u temi predstave, a tiče se crte Teslinog karaktera, svim sudbinama obilježenim odlučnošću i jasnom vizijom sopstvene svrhe. Profa Sijalica naseljava prostor pozorišne scene, odakle nas zatrpava svojom sterilnom, logorejičnom strašću divljenja i veličanja ljudskog genija, u ovom slučaju, Nikole Tesle. Kobajagi tragajući za pravim identitetom Tesle, dodatno mistifikujući stvar, upada u zamku pozorišne igre koja mu se, kroz jednu vrstu sna u pozorištu, koje je ujedno ‘građa od koje se prave snovi’, i čija magija je jednako neodgonetljiva, kao i ljudska genijalnost, slatko, humoreskno i otrežnjujuće ‘sveti’ za njegovu površnost. Mi, našom predstavom i njenom formom branimo čast pozorišta i njegovu prirodnu upućenost na istraživanje suštinski važnih tema u životu, a njih je, iznenađujuće malo“.

Predstava je namijenjena uzrastu 8+.

Promocija knjige „Izabrane pjesme“ Rajka Joličića
2023-08-19
Promocija knjige „zabrane pjesme“ Rajka Joličića
moderator: Suljo Mustafić
autor: Rajko Joličić
Dvorac kralja Nikole
21.00h

Rajko Joličić, pjesnik, novinar, glumac, humorista, satiričar i humanista, višedecenisjki barski Đedo Mraz, rođen je 1947. godine u malom ribarskom selu Krnjice, na obali Skadarskog jezera.
Prvu pjesmu je napisao u 7. razredu i dobio nagradu lista „Kekec“ na jugoslovenskom konkursu. Upisao je Srednju vojnu školu u Zagrebu, a potom započeo život u Banja Luci, kao aktivni niži oficir. Tamo se prvi put okušao u novinarskom poslu, za Radio Banja Luku, novine „Borac“ i „Front“. Bavio se atletikom i boksom, i postao prvak Sedme armije u bacanju diska.
U Bar se vratio 1980. godine i uključio u društveni život, objavljujući prvu knjigu „Trijebljenje korova“ sa zaštitnim znakom-pjesmom „Rekvijem za Tanju“ o lijepoj djevojci iz Banja Luke. Počeo je da radi honorarno kao novinar-„lutajući reporter Radio Bara“ i dopisnik „Večernjih novosti“, nastavio kao autor brojnih radio emisija, a i dalje vodi jednu od najslušanijih emisija Radio Bara –„Selu u pohode“.
Objavio je 25 knjiga poezije za djecu i odrasle, aforizama i satiričnih radova. Pjeva se preko trideset njegovih pjesama za djecu i odrasle. Jedan je od „Dva gusara iz Bara“, najizvođenije pozorišne predstave u istoriji Bara. Dobitnik je mnogih priznanja za stvaralaštvo – između ostalog, laureat je nagrade za sveukupno stvaralaštvo za djecu i mlade „Stara maslina“. Njegove pjesme prevođene su na nekoliko stranih jezika i zastupljene u lektiri.
Joličićevo je ime sinonim za dugogodišnji humanitarni rad i ekološki aktivizam. Kao dobrovoljni davalac krvi, dobitnik je Zlatne plakete Crvenog krsta Crne Gore za 130 darivanih boca. Spasio je pet života nakon raznih nesreća ili tragičnih dešavanja. Živi u Baru.

Pečenje gline
2023-08-19
Pečenje gline
19. avgust
21.00h
Ispred Rive

Neda Popović je rođena 1988. godine u Baru gdje je završila osnovnu i srednju školu.
Osnovne strukovne studije na studijskom programu Primijenjena fotografija završila je na Visokoj tehničkoj školi strukovnih studija u Novom Sadu. Specijalističke studije Grafičkog dizajna završila je na Fakultetu likovnih umjetnosti na Cetinju.
Sa fotografijom i radom u tamnoj komori se upoznaje tokom srednje škole. Fotografija je postala, i ostala, polazna tačka njenog stvaralaštva, način na koji posmatra i doživljava stvari.
Sloboda i mogućnost da se iskoristi znanje iz različitih oblasti kako bi se došlo do realizacije zamišljenog doveli su je do sasvim novih načina izražavanja.
Crtežom i digitalnom ilustracijom intenzivnije se bavim prilikom rada na završnom ispitu. Tadašnji odabir teme je umnogome determinisao način na koji će se dalje izražavati i kretati kroz sopstvene vode unutrašnjosti.
Od 2020. godine osniva firmu pod nazivom „Morska luda“ koja objedinjuje njeno stvaralaštvo u jednu cjelinu.

Promocija knjige „Bar u hodnicima sjećanja“
2023-08-20
bARS
Promocija knjige „Bar u hodnicima sjećanja“
moderator: Maja Tomović
učesnici: Vesna Šoškić, Milan Vujović i Željko Milović
Dvorac kralja Nikole
21.00h
***

Knjiga „Bar u hodnicima sjećanja“ objedinjava autorske tekstove Baranki i Barana, koji su objavljeni u istoimenoj rubrici na portalu Bar Info, lokalnog javnog emitera Radio Bar.
Kroz 52 teksta, od marta 2022. do marta 2023. godine, evocirane su uspomene na nekadašnji Bar i skoro zaboravljene ljude i događaje.
U knjizi su sjećanja koja su zapisali: dr Ljubo Živković, Čedomir Ratković, prof. Zagorka Vuković, prof. Tihomir Brajović, Miloš Šušter, Radmila Vojvodić, dr Momir Vujović, dr Igor Lukšić, mr Ilija Vukotić, prof. Maksim Lutovac, Ivona Kopitović, cap. Vahid Sinanović, Jusuf Kalamperović, Vesna Pavićević, Vladimir Lukšić, Milica Vukmanović, Gordana Vujović, Ranko Vujačić, prof. Vojislav Novaković, Zoran Novaković, Neđeljko Đurović, dr Nebojša Živković, Zoran Vojvodić, mr Mladen Zagarčanin, Merion Ivanović, Muharem Muratović, Katarina Popović, Žarko Đurišić, Sanja Vujačić, Vesna Čejović, dr Šerbo Rastoder,Ljubomir Plamenac, dr Neven Leković, Irena Rolović, Zarija Lekić, Petar Milatović, dr Svetozar Savić, Mila Vukosavović, Milena Zoranović, Radmila Mirović, dr Julijana Vuksanović, Dragan Stojanović, Jelica Pantović, Predrag Popović, Vladimir Marvučić, Pero Radović, dr Jovan Ivović, Emin Duraković, Milan Čelebić, prof. dr Dijana Marojević, Željko Milović i Milan Vujović, uz foto-reportažu sa dočeka Nove godine u pristanskom restoranu „Obala“ 1956. godine.

Književno veče Momčilo Zeković Zeko "Poetsko-dramski omnibus"
2023-08-21
Književno veče
Momčilo Zeković Zeko
Poetsko-dramski omnibus
Plato ispred Dvorca kralja Nikole
21.00h

Promocija knjige „Sok iz kamena“, tri nove zbirke poezije u jednoj: „Skretanje prije pakla“, „Skrojeno za dvoje“ i „Apostrof ispred života“;
Uz posebno odabrane muzičke numere, stihove će, unutar ovog svojevrsnog poetsko-dramskog omnibusa, govoriti glumice: Žaklina Oštir, Julija Milačić Petrović Njegoš, Jelena Rakočević, Ivana Mrvaljevic i Sanja Vujisić, kao i autor.
Projekcija kratkog filma „Žena iz kamena“ u kojem je narator i glavna glumica Dubravka Drakić. Uz nju glumačku ekipu čine: Đorđije Tatić, Mirjana Spaić, Luka Stanković, Nevena Paneva, Ivona Raković. Reditelj je Dejan Senić.

Momčilo Zeković Zeko je pisac, pjesnik i kompozitor.

Do sada je objavio:
– knjigu kratkih priča „Gravitacija istine“ (1997),
– roman „Zaliveni fikus“ (2003, 2004),
– knjigu poezije „Džep sa tajnama“ (2017),
– roman „Muško-ženske puzle (knjiga o njoj)“, 2019,
– knjigu poezije „Sve iz jednog mjesta“ (Quarantine edition, 2020),
– knjigu poezije „Sve iz jednog mjesta“ (Postquarantine edition, 2021),
– knjigu kratkih priča „Slikovnica za odrasle“ (2022),
– roman/novelu „Lavanda“ (2022).
Te muzičko-scenske projekte:
– „Do kraja uzdaha“ (2009),
– „Džep sa tajnama 1“ (2017),
– „Džep sa tajnama 2 (2022),
uz veliki broj kompilacijskih izdanja pop-rok kompozicija za različite domaće i regionalne zvijezde.
Kao basista i autor grupe „Perper“ objavio više knjiga pop-rok poezije i muzičkih autorskih djela:
– „Sa gomile velikih oblaka“ (1992)
– „Bludni snovi“ (1993)
– „Perper“ (1998)
– „Iz dana u dan“ (2002)
– „Tragovi“ (2009)

Veče filmske, evergreen, jazz i pop-rock muzike, Gradska muzika Budva i „Broodmen“
2023-08-22
Veče filmske, evergreen, jazz i pop-rock muzike, Gradska muzika Budva i „Broodmen“
Dvorac kralja Nikole
21.00h

Gradska muzika Budva
Gradska muzika je simbol grada Budve sa dugom i bogatom tradicijom.
Osnovana je davne 1906. godine, a pod vođstvom kapelnika Razbovskog nastupala do 1914. godine, kada je rad prekinut zbog ratnih okolnosti.
Pod palicom sadašnjeg dirigenta, Milutina Barbula, u posljednjih pet godina orkestar je imao više od stotinu nastupa u zemlji i inostranstvu.
Gradska muzika Budva je više od ansambla. Ona je čuvar tradicije, most između prošlosti i sadašnjosti, a kroz svoje nastupe i druženja povezuje muzičare različitih generacija prenoseći bogato umjetničko nasljeđe ‘s koljena na koljeno’.

„Broodmen“
„Broodmen” je nastao kao spoj dvije kreativne duše odrasle u Novom Sadu, Dragana Alimpijevića Pika i Zoltana Šimona. Potekli iz dva potpuno različita muzička miljea, kao dugogodišnji saradnici svirali su i stvarali u zajedničkim sastavima i učestvovali na mnogobrojnim albumima i snimanjima širom regiona. „Broodmen“ su osnovali u želji da kreiraju utočište otvoreno za najraznovrsnije ideje, vođeni čistim emocijama i iskrenošću. Nakon dvije godine rada snimili su svoj prvi album „Secondary Emotions“, koji su samostalno izdali 2017. godine. Od 2019. godine Zoltan živi i radi u Amsterdamu, pa bend nastavlja pisanje novih pjesama na daljinu. Ljeta 2021. godine Pik i Zoltan se ponovo okupljaju i uživo snimaju 5 pjesama u okviru `live session`-a u studiju „Road“. U pјesmi „Clown life“ na harmonici im je gostovao renomirani Novosadski umјetnik Lazar Novkov. Izlazak novog albuma je planiran za jesen ove godine.

Predstava „Deca“
2023-08-23
Predstava „Deca“
Narodno pozorište u Beogradu
Opera u 17 pjesama na muziku Irene Popović, po romanu Milene Marković
Ljetnja scena Doma kulture
21.30h

U predstavi igraju: Nela Mihailović, Suzana Lukić, Predrag Miletić, Vanja Milačić, Pavle Jerinić, Milena Đorđević, Bojana Stefanović, Bojana Bambić, Dragana Varagić, Aleksandar Vučković, Miona Marković, Teodora Sparavalo, Jelena Blagojević, Vladan Matović i pjevači Tamara Mitrović, Iskra Sretović i Marko Kostić.
Kamerni orkestar nastupiće u sastavu: Nikola Dragović, Ivan Mirković, Aleksandar Jovan Krstić, Vladimir Gurbaj, Luka Sparavalo, Aleksandra Kijanović, Pavle Rakočević, Aleksandar Petrović, Vid Milošević i Tina Miladinović.
U predstavi učestvuje i Dječiji hor „Nade“, koji vodi Biljana Simenović.
Autorski tim čine i Dimitrije Kokanov (dramaturg/ libreto), Jelena Novak (muzički dramaturg), Igor Koruga (koreograf), Miraš Vuksanović (scenograf), Selena Orb (kostimograf) i Ljiljana Mrkić Popović (scenski govor).
Riječ reditelja i kompozitora:
U muzici koju sam komponovala za „Decu“ pokušala sam da pronađem boju kolektivnog glasa tj. Mileninog bića. Kompleksnost Milenine poezije i njena slojevitost mi je dala prostor da taj kolektivni glas može biti i operski, i običan, da može biti i djetinji i da može biti savršen u svojoj nesavršenoj boji. Glasovi u „Deci“ su jedinstven spoj nespojivog i čini mi se samim tim dobijamo jedan nadglas koji plovi kroz prostore i koji naprosto odbija da bude definisan i uhvaćen u zamku klasične analize.
Milenina djeca su slaba ljudska djeca… pokvarena, uplakana, bijesna, teturava, drhtava, skakutava, pomamljena, omamljena, potuljena i svi hoće sve… Vrištava ljudska djeca…
U poziciji kada komponujemo za djecu vrlo često ulazimo u zamku prilagođenja muzike i zaista mislim da je to pogrešno. Kroz stihove koje sam citirala, Milena upravo piše o tome da to dijete jesmo mi koji smo to isto dijete zaboravili, sakrili, uvili u neke lažne norme i kodekse ponašanja. Kada pišem tj. komponujem o njima postajem to isto skakutavo i vrištavo dijete, oslobođeno, srećno… Sam čin stvaranja onda postaje igra i radost bez ikakve mistifikacije i tjeskobe i samo želim da taj stvaralački vrtlog nikada ne prestane i traje stotinu hiljadu milion dana i stotinu hiljadu milion noći…
Irena Popović Dragović

Izložba slika „More i snovi“ Kristine Stanišić
2023-08-24
Izložba slika „More i snovi“ Kristine Stanišić
Dvorac kralja Nikole
21.00h

O autorki:
Kristina Stanišić (1999, Bar, Crna Gora) diplomirala je na osnovnim akademskim studijama slikarstva na Fakultetu savremenih umetnosti u Beogradu, u klasi prof. dr Đorđa Stanojevića, 2022. godine, stekavši pritom zvanje diplomiranog likovnog umjetnika.
U svom radu koristi se različitim medijima – slikarstvo, skulptura, fotografija, zvuk. Kroz svoje umjetničko istraživanje ona definiše svoju realnost kroz morske motive koji su istovremeno stvarni i imaginarni. Njen rad je u svojoj srži promišljanje o odnosu sa prirodom, nasljeđem, sjećanjem i bićem, kako na ličnom nivou, tako i društveno-kolektivnom.
Trenutno živi i radi u Beogradu.

Dosadašnje izlozbe:
2023. -“Art Bazaar” Novogodišnja prodajna izložba, grupna izložba, Salon Muzeja grada Beograda, Beograd
2022. – “(DE) KONSTRUKCIJA SEĆANJA”, samostalna izložba, Univerzitetska biblioteka “Svetozar Marković”, Beograd
2022. – “Minijatura 7”, grupna izložba, Mala Galerija ULUPUDS- a, Beograd
2022. – “Godišnja izložba mladih likovnih stvaralaca”, grupna izložba, Kulturni Centar Ribnica, Kraljevo
2022. – “Fantastični predeo, samostalna izložba, Galerija FSU, Beograd
2022. – ,,Vidim Umjetnika! Slutim bolje društvo, grupna izložba, Umetnički Paviljon ULUCG, Podgorica
2022. – ,,Izložba digitalnih grafika, grupna izložba, Zavod za proučavanje kulturnog razvitka, Beograd
2022. – ,,Izložba digitalnih grafika, grupna izložba, Maglian campus, Divčibare
2022. – ,,START”, grupna izložba, Univerzitetska biblioteka “Svetozar Marković”, Beograd
2022. – ,,Beogradski Festival mozaika III”, grupna izložba, Kuca Legata, Beograd
2022. – ,,Zvučne skulpture, grupna izložba, Galerija FSU, Beograd
2022. – ,,Linija 2022″, gruna izložba, Art cafe Tuluz Lotrek, Beograd
2021. – ,,Minijatura 6″, grupna izložba, Mala galerija ULUPUDS- a, Beograd
2019. – ,,START”, grupna izložba, Univerzitetska biblioteka “Svetozar Marković”, Beograd
Rezidencije:
2022. – Nature&Art Campus, Osečina
Galerijsko / kustosko iskustvo:
– član organizacionog kustoskog tima Bijenala Mladih 2023
– konzervator i restaurator radova savremene ume tnosti (ARTE galerija)

Svečano zatvaranje festivala: Balet „Mediteran“
2023-08-26
Svečano zatvaranje festivala: Balet „Mediteran“
Dvorac kralja Nikole
21.00h

CRNOGORSKI BALETSKI ANSAMBL
Ksenija Sinđić
Tamara Radonjić
Marija Boljević
Kristina Mrkić
Staša Šćepanović

KOREOGRAF: SAŠA EVTIMOVA
REŽIJA: ALEKSANDAR VUJOVIĆ
ASISTENT KOREOGRAFA: KSENIJA SINĐIĆ
MUZIKA: SRĐAN BULATOVIĆ I DARKO NIKČEVIĆ
VIDEO-DIZAJN: SINIŠA RADULOVIĆ
DIZAJN SVJETLA: VLADIMIR VUČINIĆ
MAJSTOR TONA: Ivan Ivanović
MAJSTOR SVJETLA: Vuk Vukčević
Ples nadilazi puko predstavljanje ili apstrakciju i postaje živo utjelovljenje ljudskog izražavanja. Ples je moćna umjetnička forma koja se uključuje u život, hvatajući njegovu bit i dopuštajući pojedincima da komuniciraju i dožive ga na jedinstven i dubok način. To je međuigra između opipljivih i činjeničnih aspekata stvarnosti, kao i nematerijalnih elemenata sjećanja i mašte, i načina na koji oni zajedno oblikuju naše postojanje. Istražuje moć priča koje odražavaju i oblikuju našu kulturu te načine na koje one mogu izazvati i potkopati dominantnu priču. Riječ je o filozofskoj i meditativnoj pjesmi koja odražava međusobnu povezanost svih stvari i neizbježnost prolaska vremena. Snažan podsjetnik na ljepotu koja oblikuje našu složenost, i osjećaj oslobođenja da se izrazimo, kultivišući osjećaj unutrašnjeg mira i zadovoljstva, prihvatajući cikličnu prirodu života, s njegovim usponima i padovima, radostima i tugama. Oblik neverbalne komunikacije, gdje se pokret, ritam i izraz koriste za prenošenje emocija, pričanje priča ili izražavanje ideja. Može doprijeti do dubljih osjećaja koje je teško izraziti samo riječima.
Iz koreografske bilježnice …

———————————————————————————————————————
„Događaji su prah: oni promiču kroz istoriju poput bljeska, tek što nastanu već se vraćaju u tamu, a često u zaborav. Svaki od njih, istina, ma koliko kratko trajao, pokaže i osvijetli jedan skriveni ugao prošlosti, a ponekad, i duboke slojeve istorije. I to ne samo političke istorije, jer je svaki njen sektor – politički, ekonomski, društveni, kulturni čak i geografski – ispunjen tim obilježjima događaja, tom svjetlošću koja se javlja na mahove. Istorija se može podijeliti na tri kretanja: ono što se kreće brzo, ono što se kreće sporo i ono što se čini da se uopšte ne kreće.“
Fernan Brodel, Mediteran i mediteranski svijet u doba Filipa II, Podgorica, Geopoetika, 2001.

———————————————————————————————————————

Saša Evtimova je rođena u Skoplju, gdje je završila nižu i srednju muzičku i baletsku školu. Pohađala je Point Park College u Pitsburgu (od 1998. do 2001. godine) na smjeru savremeni džez. Solista je, balerina i koreograf u Makedonskoj operi i baletu u Skoplju, pod upravom Olge Pango. Evtimova je izvela brojne glavne uloge klasičnog i neoklasičnog repertoara. Godine 2007. bila je dio Kilijan projekta „Kylian to The Balkans“. Godine 2004. godine učestvovala je na Frankofonskim olimpijskim igrama u Africi. Kao koreograf, radila je za filmove, Makedonsku operu i balet, Baletsku školu Goh, Vijetnamsku operu i balet, Nacionalni balet u Tbilisiju, HNK Split. Godine 2012. izabrana je za učešće na Njujorškom institutu za koreografiju. Bila je asistent Franku Andersenu dugi niz godina postavljajući Bournonville ballets širom svijeta.
Držala je majstorske radionice širom svijeta u: Akademiji za ples u Seulu, Vijetnamskoj operi i baletu, Pekinškoj akademiji za igru… Godine 2011. osvojila je Grand Pri na 5. međunarodnom takmičenju „Sergej Djaglijev“, Koreografski festival u Poljskoj, 2012, Vojvotkinju od Čardaša za najbolju operu, nagradu za najbolju režija za predstavu FILM (2013), i prvo mjesto na savremenom na 10. Godišnjem baletskom festivalu u Rigi (2014).
Godine 2018. diplomirala je na Institutu za igru u Beogradu.

Duo gitara Srđan Bulatović (doktor klasične gitare) i Darko Nikčević (flamenko gitarist i magistar audio-tehnologije), međunarodno su poznati po izuzetnoj virtuoznosti i uzbudljivim nastupima, od kojih su najznačajnija dva u Karnegi holu u Njujorku (2016. i 2017. godine).
Njihova djela, raznolika u smislu karaktera, stila, tehnike, ritma i tempa, dijele zajedničku nit crnogorske tradicionalne, filmske, world i popularne savremene muzike, spoj su balkanskih nepravilnih ritmova i mnogih drugih međunarodnih uticaja i evociraju ljepotu mediteranskog i orijentalnog misticizma. Predstavili su ih u preko dvadeset zemalja širom svijeta za više od 25 godina rada, a pohvalne recenzije stigle su iz najvećih internacionalnih muzičkih časopisa, poput American Record Guide, Akustik Gitarre, Ritmo, Chitarre, MusicWeb International.
Objavili su devet albuma: Duo (2001), Nostalgija (2005), Dodir Crne Gore (Pobjeda, 2011), Sinergija (Pobjeda, 2012), Ritmico (RTCG, 2015), The Best of Montenegro (Aspekt medija, 2016), Balkan, Mediterranean, Orient (PGP RTS, 2017), The Sea (Naxos Records, 2018) i Peninsula (Naxos Records, 2020).
Duo je prisutan na plejlistama koje uređuju Apple Music i Spotify, kao i na mnogim inostranim radio stanicama: BBC Radio (Velika Britanija), Hawaiʻi Public Radio (SAD), CJSF (Vankuver, Kanada), New Hampshire Public Radio (SAD), WRTI (Filadelfija, SAD), KWBU (Texas, SAD), WEKU (Kentaki, SAD), KVNO News (Nebraska, SAD), KXCR (Oregon, SAD), NDR Kultur (Njemačka), DZFE (Manila, Filipini). Dvije kompozicije uvrštene su u kompilacijski album Comfortable Guitar, koje je izdao Naxos Japan.
Srđan Bilatović i Darko Nikčević su dobitnici Trinaestojulske nagrade.

Svečano otvaranje festivala
2024-07-15
Gala koncert operske umjetnice Tamare Rađenović sa gostima.
Šetalište kralja Nikole u 21:00h

Izložba „Miki – Traganje i nestajanje“
2024-07-16
Miki Hot je bio jedan od veoma prepoznatljivih likovnih umjetnika u Baru još od konca sedamdesetih kada je u grad stigao iz Nikšića. Boem, nekonvencionalnog ponašanja i specifičnog načina života, hodao je često gradom sa štapom na kome je bila zakačena kugla. Stvarao je gdje god bi za to imao priliku, u hotelskim sobama, iznajmljenim kućama i stanovima, u podrumima zgrada, tokom likovnih kolonija, u svojoj kućici u Ruskim barakama okružen djecom i gomilom različitih životinja… Često je platnima plaćao troškove u hotelima i kafanama, svoje i društva s kojim bi dočekivao jutra, pa se njegovi radovi nalaze po raznim lokacijama, od Bara i Svetog Stefana do Pariza. Bio je poznat i po specifičnom načinu slikanja – prstima, radio je i kao scenograf za predstave KUD „Jedinstvo“, oslikavao zidove u institucijama, crtao natpise firmi u vrijeme kad to nisu radili kompjuteri, a kriznih devedesetih i slikao po narudžbi vjerno kopirajući originale…
Izuzetno je teško ući u trag Mikijevim autorskim djelima jer nije vodio evidenciju kome ih je i kada poklanjao ili prodavao, tako da je nastanak ove izložbe bio, u stvari, i traganje za umjetnikom.
Preminuo je 2007. godine, a djela prikazana na ovoj izložbi su iz privatnih kolekcija njegovih prijatelja i porodice Hot.
bARS
Izložba „Miki – Traganje i nestajanje“
16.jul u 21.00
Galerija „Velimir A. Leković“

Prateći program Kreativne radionice za djecu Topolica
2024-07-17, 2024-07-18
O autorki radionica:

Neda Popović je rođena 1988. godine u Baru gdje je završila osnovnu i srednju školu.
Osnovne strukovne studije na studijskom programu Primijenjena fotografija završila je na Visokoj tehničkoj školi strukovnih studija u Novom Sadu. Specijalističke studije Grafičkog dizajna završila je na Fakultetu likovnih umjetnosti na Cetinju.

Sa fotografijom i radom u tamnoj komori se upoznaje tokom srednje škole. Fotografija je postala, i ostala, polazna tačka njenog stvaralaštva, način na koji posmatra i doživljava stvari.
Sloboda i mogućnost da se iskoristi znanje iz različitih oblasti kako bi se došlo do realizacije zamišljenog doveli su je do sasvim novih načina izražavanja.
Crtežom i digitalnom ilustracijom intenzivnije se bavim prilikom rada na završnom ispitu. Tadašnji odabir teme je umnogome determinisao način na koji će se dalje izražavati i kretati kroz sopstvene vode unutrašnjosti.
Od 2020. godine osniva firmu pod nazivom „Morska luda“ koja objedinjuje njeno stvaralaštvo u jednu cjelinu.
Kreativne radionice za djecu
Srijeda i četvrtak od 18.00 do 20.00 na Topolici
Petak od 18.00 do 20.00 na Žukotrlici

Promocija knjige Maksima Lutovca „Drug“
2024-07-18
Knjiga „Drug“ (CID, Podgorica, 2024) je posthumno izdanje zapisa o šahu, i životu uopšte, iz pera Maksima Lutovca.
Maksim Lutovac bio je najdugovječniji direktor u istoriji Barske gimnazije, punih 28 godina.
Rođen je 1936. godine u Dapsićima, kraj Berana. Školovao se i radio u četiri grada: Beranama, Kotoru, Beogradu i Baru. Postao je 1963. godine prvak Crne Gore u šahu i čitavog života bio impresioniran drevnom igrom na 64 polja – organizovao je, pored ostalog, sedam velemajstorskih turnira „Sozina“, autor je prve knjige o crnogorskom šahu „E4 Crnogorski šah“ 1984. godine, koordinator projekta „Šah u škole“… Napisao je još 15 knjiga, među kojima se izdvaja kapitalno djelo „Šahovski vijenac“ i monografija „Bar – grad Feniks“. Dobitnik je najvećeg opštinskog priznanja – Nagrade oslobođenja Bara, Zlatne plakete Šahovskog saveza Crne Gore i priznanja Zaslužni sportski radnik Crne Gore. Preminuo je 2023. godine, a knjiga zapisa o šahu i šahistima „Drug“ je izdata zalaganjem njegovog sina Miluna i prijatelja.
„Pred nama je neobična knjiga, knjiga o životu koji je beskrajno polje, kao što je šah beskrajno polje. Neobična knjiga kao što je neobičan i njen autor. Pisana srcem, ali znanjem i promišljanjem, vrhunske pismenosti, pronicljivih zapažanja. Istorija šaha u malom. I života u velikom! (…) Maksim Lutovac knjigu ’Drug’ koncipira: od partija šaha i zanimljivih priča – partija života, sjećanja, te je neka vrsta memoara, bolje reći antimemoara. Bez literarnih partija ne bi bila toliko zanimljiva, osim za igrače i tumače šaha. Ovako je zanimljiva i za druge čitaoce. Dvostruka zanimljivost, višestruka značenja. Nauka i literatura.
Pravljena u borhesovskom maniru – lavirint za radoznale. Njene staze se udvajaju i spajaju. Šahovski udžbenik, literarna knjiga. (…) Život je kao partija šaha, to na najljepši način kazuje knjiga ’Drug’. Autor se sjeća ljudi, velikih partija, velikih igrača, vrhunskih rješenja, sjeća se malih stvari i malih doživljaja, koji u knjizi dobijaju trajnu dimenziju. Nema malih stvari i nema malih događaja. Autor se sjeća djetinjstva, životnih početaka i pretvara ih u svoj amarcord, trajniji od života, u šah i literaturu.“ (Miraš Martinović)

Kreativne radionice za djecu Žukotrlica
2024-07-19

„Slovo koje podsjeća na slobodu – veče poezije crnogorskih pjesnikinja“
2024-07-20
Rebeka Čilović – Živa voda
U zbirci „Živa voda“, četvrtoj knjizi pjesnikinje iz Berana Rebeke Čilović, rađanje je samo nevoljnost jedne majke koja je u životu mnogo toga htjela za svoju kćer, ali nikako da bude pjesnikinja. Sudeći po aktivističkom pristupu u obradi teme koja je dominantna, a to je poetsko sučeljavanje lirskog subjekta (ili više njih) sa dominacijom patrijarhata, možda joj nije baš pravo bilo ni što je rodila ženu. I pjesnikinja i žena su u muškim zajednicama jednako osuđene na teži život.

Tijana Radulović – Po mliječnom putu zajedno
Druga zbirka Tijane Radulović „Po mliječnom putu zajedno“, koju je objavio ,,Fokalizator“, ima vrlo neobičan koncept, s naznakama ciklusa u obliku poetskih minijatura, poentama koje se nekad i u naslovima pojavljuju, a ne samo na kraju, i ironijom iz koje proizilaze sva emotivna i srodna stanja. To je, u najkraćem, onaj šećer koji se pomiješa sa gorkom pilulom da bi se lakše progutalo sve što sistemski napada osjetljive faze spoznaje svijeta i pretpostavke da kroz njega moramo da prolazimo s jednim okom otvorenim.

Jovana Bojović – Novobran
Hladnoća je samo gornji sloj osjećajnosti ispod kog se, poput pihtijaste mase, ljuljuška neprerađena emocija koja kod Bojović korelira s ćutanjem i pukim postojanjem, još uvijek nespremna da prsne i pokaže zube. Tako se i čita njena poezija – s odobravanjem (negiranje je gotovo nemoguće), s prepoznavanjem i bez agresije. Ona će se razviti ili neće post festum, ali to je već van okvira zbirke „Novobran“. No, računa se jer knjiga ostavlja gorčinu koja je, iako nam nije promicala segmentarno, na jednom mjestu objedinila gomilu društvenih bolesti, anomalija, poremećaja i nelogičnosti. Autorka, koja je perceptivna do najsitnijih detalja, ostaje kao nenametljiva hroničarka rutine i otklona od rutine, jedva primjetna ali efektivna.
Sve tri zbirke obrađuju socijalne teme, feminizam, kritikuju nepravde, aumješne autorke su uspjele da čemernu stvarnost upakuju u pitkestihove pred kojima ne fali samo riječi, već ponekad i vazduha. Upravo zato će i medijatorka biti poznata crnogorska pjesnikinja Jelena Božović, koja s lakoćom zaviruje u specifičnosti poetskog svemira, prepoznaje ih i prenosi drugima.

Kamerni teatar 55 Sarajevo „Mirna Bosna“
2024-07-21
Nezaposlenost je jedan od gorućih problema u našoj zemlji. Besposlica znači siromaštvo, dosadu i porok. Svakoga dana širom Bosne i Hercegovine na desetine hiljada mladih ljudi mašta o odlasku iz svoje domovine u zemlje gdje se pošteni rad isplati, a oni kojima je mogućnost odlaska skraćena u startu, oni maštaju o potezima koji bi ih preko noći podigli sa dna među zvijezde.
Predstava „Mirna Bosna“ prikazuje odmetanje dvije male bosanskohercegovačke porodice u smjeru kriminalne organizacije. Izmučene siromaštvom i okoštale u uvjerenju da im niko sa strane neće pomoći, one odlučuju iskoristiti svoju društvenu nevidljivost za bavljenje unosnim poslom trgovine narkoticima. Sa još uvijek ne u potpunosti propalim Rizom kao vođom, penzionerkama Šapkom i Aleksandrom kao radnicama, te jurodivim Bokijem kao pokrićem za njihov mali biznis, njih četvoro su spremni uraditi sve što treba kako bi jednom zauvijek pobjegli od bijede.
Drugim riječima, predstava „Mirna Bosna“ prikazuje ono što se ovih dana krije iza sintagme „najtvrđa Bosna“, direktno i bez ikakvih poređenja i drugih pjesničkih ukrasa. Obilje komike koje se pri tome isporučuje možda neće biti smiješno na onaj veseli način, kakvim naši ljudi vole da se smiju i kad kontaju i kad ne kontaju fazon, ali će zato ovaj put ljubitelji slanih šala i smijeha kroz suze doći na svoje.
Predstava je naročito podesna za učenike mašinske, drvne, saobraćajne i drugih tehničkih škola, naročito za učenike koji pohađaju zanat, a bježe sa prakse sve tri godine.
Pisac teksta, Boris Lalić
Režija: Saša Peševski
Dramaturg: VedranFajković
Kostim/Scena: Adisa Vatreš – Selimović
Muzika: po izboru reditelja
Inspicijent: SenadBešić
Producent: Emir Hadžihafizbegović
Marketing: Vesna Kenjić
IGRAJU:
Feđa Štukan – RIZO SOLIĆ
Gordana Boban – ALEKSA ALEKSIĆ
Vanesa Glođo – ŠAPKA SOLIĆ
Davor Golubović – BOKI ALEKSIĆ
Šef tehnike: MirsadImamović
Majstori svjetla: ElvedinBajraktarević i Nino Brutus
Majstori tona: EdinHajdarević i EdinaHajdarević
Majstor scene: Milan Nović
Dekorateri: Emir Pamuk, Samir Muhović i Denis Silajdžić
Šminka: Jasmina Hadžić-Ajanović
Garderoba: SemraĐidelija
Rekvizita: MirelaGutić
Stolarski radovi: Ramo Pamuk
Krojački radovi: HajdarTinjak

Kamerni teatar 55 Sarajevo
„Mirna Bosna“
Boris Lalić
Nedjelja, 21. јul u 21.30
Ljetnja pozornica Doma kulture „Vladimir Popović Španac“

Izložba slika „Igra izvajanih sjenki“
2024-07-22
Izložba slika „Igra izvajanih sjenki“

jul u 21.00

Arhiepiskopska palata Stari Bar
Dr Nikola Marković

Umjetnik Nikola Marković diplomirao je 1993. godine na departmanu za slikarstvo Fakulteta likovnih umjetnosti na Cetinju u Crnoj Gori. Magistrirao je slikarstvo na istom fakultetu 2007. godine. Svoj drugi magistarski rad odbranio je 2012. na katedri za AUP i zatim doktorirao 2017. godine na istom Arhitektonskom fakultetu Univerziteta u Beogradu na katedri za urbanizam. Druge Doktorske studije na ANGEWANDTE Univerzitetu u Beču upisuje 2018. godine na katedri za oblasti Teorije i Filozofije umjetnosti gdje povremeno radi i kao gostujući predavač. Doktorska disertacija na kojoj trenutno radi jeste „Die Rolle der prenatalen Asthetik beim Verstandnis der menschichen Entwicklung“. U zvanju docenta u okviru svojih pedagoških aktivnosti vodi tri predmeta na doktorskim i postdiplomskim akademskim studijama fakulteta za Politehniku na Univerzitetu Donja Gorica u periodu od 2015. godine do danas.

„Barski ljetopis“ i Kraljevsko pozorište Zetski dom Bertolt Breht „Malograđanska svadba“ Premijera
2024-07-24
„Malograđanska svadba“je jednočinka nastala nakon I svjetskog rata (1919. godine), kada je prilikom raslojavanja njemačkog društva došlo do formiranja nove klase, klasifikovane kao malograđanska klasa ili sitna buržoazija. Breht je u ovom novoformiranom društvenom sloju pronašao uzroke fašizmu kog se njemačko, ali i mnoga druga društva i danas pokušavaju riješiti – zapisao je Pejanović.
Igraju:
Dragan Račić
Jadranka Mamić
Aleksandar Radulović
Dubravka Drakić
Vule Marković
Goran Vujović
Jelica Vukčević
Jelena Laban
Anja Misović.

Scenski pokret: Tamara Vujošević Mandić
Scenografija: Marko Petrović Njegoš
Kostimografija: Lina Leković
Asistentkinja režije: Nina Martinović
Izbor muzike i dizajn svjetla: Damjan Pejanović

„Barski ljetopis“ i Kraljevsko pozorište Zetski dom
Bertolt Breht
„Malograđanska svadba“
Damjan Pejanović
Premijera: 24. jul u 21.30
Stari Bar, Mala scena
Repriza: 26. jul u 21.30
Stari Bar, Mala scena

Promocija knjige Milana Vujovića, „Barske priče IV“
2024-07-25
Riječ je o promociji četvrte knjige iz serijala knjiga anegdota „Barske priče IV“ (samizdat, Bar, 2024) barskog novinara i pisca Milana Vujovića.
Milan Vujović je zaposlen u Radio Baru više od tri decenije, gdje obavlja funkciju glavnog i odgovornog urednika. Bio je četvrt vijeka dopisnik beogradske „Politike“ i redovno objavljuje blogove na portalu „Vijesti“. Dobitnik je nagrade Aktiva novinara Bara „Božidar Boško Milošević“ 1997. godine, Udruženja novinara Crne Gore 2000. godine, a 2019. dodijeljena mu je Nagrada oslobođenja Bara. Objavio je tri romana – „Agnostik ili kako je Jagoš završio pravo“, „Ništa se nije promijenilo“ i „Počelo je s nesanicom“, kao i knjigu zapisa „Život i ostalo“, duhovite priče pod naslovom „Knjiga o Mikiju“. Sa Vladimirom Lukšićem napisao je „Šah u Baru“, prvo djelo o ovoj drevnoj igri u gradu pod Rumijom. Urednik je knjige „Bar u hodnicima sjećanja“, nastale po istoimenom serijalu tekstova koje su za sajt Bar Info pisali viđeni Barani.
Prve „Barske priče“ izašle su 2013, druga knjiga 2015, a treća 2021. godine.
bARS
Promocija knjige Milana Vujovića, „Barske priče IV“
25.jul u 21.00
Plato Doma revolucije
